Steve Vai

Steven (Steve) Siro Vai (født 1960) er en amerikansk (av italiensk aner) instrumental rock gitarist, låtskriver og plateprodusent. Vai hadde Joe Satriani som læremester i sin ungdom, og debuterte sammen med Frank Zappa som 18-åring. Senere har han hatt en karriere der han blant annet har vunnet en Grammy Award (ut av ni nominasjoner). I den tidlige delen av solokarrieren hans var Steve Vais musikk påvirket av Frank Zappa. Andre bemerkelsesverdige påvirkninger i musikken hans inkluderer spiritualitet (f.eks. indisk spiritualitet, Upanishadene eller Urantia-boken) samt gresk mytologi. En mangeårig hobby for Steve Vai er representert av birøkt. Bortsett fra en vanlig seksstrengs elektrisk gitar, kan Steve Vai også spille på dobbelhals- og trippelhalsgitarer.

 Karriere 
Vai er en av de ypperste representantene innen stilarten shredding. Andre gitarister innen shredding er Paul Gilbert (fra Mr. Big), Yngwie Malmsteen, John Petrucci (fra Dream Theater), Eddie Van Halen (fra Van Halen).

Vai har vært studiomusiker for artister som Ozzy Osbourne (Black Sabbath), Frank Zappa, Alice Cooper, David Lee Roth, Whitesnake og mange andre.

Vai og Satriani har også reist sammen på turneen G3, som består av de to som faste innslag sammen med en tredje gitarist. Blant dem som har vært med på turneen er Eric Johnson, Yngwie Malmsteen og John Petrucci.

Keyboardisten Tommy Mars, fra Frank Zappa-bandet, ble med Steve Vai da han startet sin solokarrière, og deltar på flere av de første platene. Han samarbeidet også med Frank Zappas sønn, Dweezil Zappa, live, i bandet Zappa plays Zappa.

 Gitarer 
Vai er kjent for å ha designet JEM-serien fra Ibanez. Kjennetegn er håndtaket i gitarkroppen (monkeygrip), «Vine of Life»-inlay i fingerbrettet, Floyd Rose og HSH mikrofonoppsett (humbucker – single coil – humbucker).

Vai har også designet Ibanez Universe-serien og den akustiske gitaren kalt «Euphoria» under samme merke. Ibanez Universe-gitarene har 7 strenger. «Euphoria» er en akustisk gitar.
Hans to hovedgitarer er «Evo» og «Flo». «Evo» er en Ibanez JEM 7VWH, mens «Flo» er en Ibanez Jem 777FP som er hvitlakkert slik at den er omtrent identisk til 7VWH-serien. 

«Flo» har også det innebygde sustainersystemet fra Fernandes. Når systemet aktiveres kan en tone holdes så lenge man ønsker ved hjelp av den spesialdesignede pickupen. Demonstrasjon av dette kan høres på bla. a. låten «Whispering a Prayer» (Alive in an Ultra World). 

«Flo» og «Evo» har vært gjennom en rekke modifikasjoner, «Evo» har fått ny hals en rekke ganger, og «Flo» har blant annet hatt en Jem 555 hals, som man kan se på turneen hans i Romania. En teipbit er festet på neckhumbuckeren på Flo og Evo, for at strengen ikke skal sette seg fast under pickupen hvis Vai slår an litt hardt på den lyseste E strengen. 

 Diskografi 
miniatyr|Vai med Zappa på Memorial Auditorium, Buffalo, New York, USA i 1980 
miniatyr|Steve Vai live i 2004 i Spania 
miniatyr|Steve Vai gitarplukk fra 2013 
Soloalbum
ÅrTittelPlateselskap1984Flex-AbleEpic Records1984Flex-Able Leftovers (EP)Urantia1990Passion and WarfareRelativity/Epic1993Sex and ReligionEpic Records1995Alien Love Secrets (EP)Epic Records1996Fire GardenEpic Records1999The Ultra ZoneEpic Records2000The Seventh SongEpic Records2001Alive in an Ultra World (Konsertalbum)Epic Records2002The Elusive Light and Sound, volume 1 (Samlealbum)Epic Records2003The Infinite Steve Vai: An AnthologyEpic/Legacy2005Real Illusions: ReflectionsEpic/Red Ink2007Sound TheoriesRed Int / Red Ink2012The Story of LightFavored Nations2016Modern PrimitiveEpic2022InviolateFavored Nations2023Vai/GashFavored Nations

Livealbum
 1997: G3: Live in Concert (med Joe Satriani og Eric Johnson)
 2001: Alive in an Ultra World
 2004: G3: Rockin' in the Free World (med Joe Satriani og Yngwie Malmsteen)
 2004: Live at the Astoria, London
 2005: G3: Live in Tokyo (med Joe Satriani og John Petrucci)
 2007: Sound Theories Vol. I & II
 2009: Where the Wild Things Are
 2015: Stillness in Motion: Vai Live in L.A.

 Referanser 

 Eksterne lenker 




  Steve Vai about Frank Zappa på YouTube
  Steve Vai Talks About Zappa Audition på YouTube
  Steve Vai on Law of Attraction | Glow Living by Chandra Lynn på YouTube
  Steve Vai on the Roadmap to Healthy Living | Glow Living by Chandra Lynn på YouTube
  Steve Vai Reveals the Key to the Creative Process! | Glow Living by Chandra Lynn på YouTube
  Steve Vai on Infinite Possibilities for Creativity | Glow Living by Chandra Lynn på YouTube
  Steve Vai on How to Unlock Your Unique Creative Potential på YouTube

Kategori:Gitarister fra USA
Kategori:Låtskrivere fra USA
Kategori:Plateprodusenter fra USA
Kategori:Ozzy Osbourne-medlemmer
Kategori:Personer fra USA av italiensk opphav
Kategori:Personer fra Carle Place i New York
Kategori:Grammy Award-vinnere